ഓടനിര്മാണത്തില് അപാകം തട്ടിട്ടമ്ബലത്ത് നാട്ടുകാര് പ്രതിഷേധിച്ചു വെള്ളറട : മലയോര ഹൈവേയുടെ നിര്മാണവുമായി ബന്ധപ്പെട്ടുള്ള ഓട പണിയുന്നതില് അപാകമുണ്ടെന്നാരോപിച്ച് നിലമാമൂട് തട്ടിട്ടമ്ബലത്ത് നാട്ടുകാരും ബി.ജെ.പി.പ്രവര്ത്തകരും പ്രതിഷേധിച്ചു.കലുങ്കിന്റെ മറുവശത്തുകൂടി ജല അതോറിറ്റിയുടെ വിതരണക്കുഴല് കടന്നുപോകുന്നുണ്ട്. ഇതിനോട് ചേര്ത്ത് കലുങ്ക് പണിതാല് ഓടയിലെ മഴവെള്ളത്തിന്റെ ഒഴുക്കിന് തടസ്സമാകുമെന്ന് നാട്ടുകാര് ആരോപിക്കുന്നു. ഞായറാഴ്ച രാവിലെയായിരുന്നു സംഭവം. മഴപെയ്താല് പതിവായി വെള്ളക്കെട്ട് ഉണ്ടാകുന്ന കവലയാണിത്. റോഡിന് കുറുകെ കലുങ്കും ഇവിടെയുണ്ട്. ഒരു വശത്ത് നിര്മിക്കുന്ന ഓടയില് എത്തുന്ന വെള്ളം കലുങ്കിലൂടെ മറുവശത്ത് ഒഴുകി പോകുന്ന തരത്തിലാണ് നിര്മ്മാണം. ഇത് ജല അതോറിറ്റി ചെയ്യേണ്ട പണികളാണെന്നാണ് റോഡ് നിര്മാണം നടത്തുന്നവരുടെ വാദം. പ്രതിഷേധം ശക്തമായതിനെത്തുടര്ന്ന് നാട്ടുകാര് ജല അതോറിറ്റി അധികൃതരെ വിളിച്ചറിയിച്ചെങ്കിലും ഞായറാഴ്ചയായതിനാല് ആരും എത്തിയില്ല.The post ഓടനിര്മാണത്തില് അപാകം തട്ടിട്ടമ്ബലത്ത് നാട്ടുകാര് പ്രതിഷേധിച്ചു first appeared on MalayalamExpressOnline.